Diari Oficial de la Generalitat Valenciana


Sumari del DOGV 4693, del 17-02-2004 (2004/1233)

Informació pública de l'alternativa tècnica del programa per al desenvolupament d'actuació integrada de la unitat d'execució 1, del sector Camí Vell, ús residencial de Borriol.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4693

Data del DOGV
:   17-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1233


Organisme emissor
:   Hogar y Jardin, SA, i Proursant, SL

Tipus de document
:   Anunci

Informació pública de l'alternativa tècnica del programa per al desenvolupament d'actuació integrada de la unitat d'execució 1, del sector Camí Vell, ús residencial de Borriol. [2004/Q1233]
  
Les mercantils Hogar y Jardín, SA, amb domicili social a Castelló de la Plana, avinguda del Mar, número 34, baixos, proveïda de codi d'identificació fiscal W95641741, i Promocions Urbanístiques Proursant, SL, amb domicili social a Benicàssim (Castelló), carrer de Vicent Andrés Estellés, número 19, proveïda de codi d'identificació fiscal K72453784, comuniquen:
  
Que han formulat alternativa tècnica de programa d'actuació integrada de la unitat d'execució número 1, del sector Camí Vell, d'ús residencial, de Borriol, que consta d'homologació modificativa, estudi d'impacte ambiental, pla parcial, avantprojecte d'urbanització i programa d'actuació integrada, a l'empara de l'establit en els articles 45, 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació de l'establit en l'article 48.1.c, de la llei a què es fa referència, se sotmeten estos documents a informació pública pel termini de 20 dies hàbils, des de la publicació del darrer anunci, durant el qual les persones interessades podran formular qualssevol al·legacions i/o alternatives tècniques que els convinguen segons dret i que s'hauran de presentar davant el Registre General de l'Ajuntament de Borriol. Així mateix, durant els 10 primeres dies es podrà sol·licitar una pròrroga del termini en els termes i condicions assenyalats en l'article 46.4 de la llei esmentada.
  
En el mateix termini de 20 dies, qualsevol:
  
a) Podrà comparéixer a la Notaria d'Ernesto Tarragón Albella, al carrer de Ruiz Zorrilla, número 1, 3a, per a obtindre una còpia de l'acta de protocol·lització dels projectes o sol·licitar que se li hi exhibisca.
  
b) Podrà consultar la documentació a què es fa referència, presentada el dia 14 de gener de 2004 (registre d'entrada número 124), així com l'expedient administratiu, a l'Ajuntament de Borriol, els dies hàbils en horari d'atenció al públic.
  
Així mateix, segons l'establit en el paràgraf segon de l'article 48, en relació amb l'article 46, paràgraf quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies ans esmentat. Les proposicions juridicoeconòmiques es presentaran també al Registre General de l'Ajuntament de Borriol.
  
Expressament es fa constar que este anunci s'adreça, als efectes de donar compliment a l'establit en l'article 59.4 de la Llei de Règim Jurídic de les Administracions Públiques, a aquells titulars la identitat o domicili dels quals consten com a desconeguts als arxius cadastrals, sent-ne els següents: